उत्तर प्रदेश। मुख्यमंत्री योगी आदित्यनाथ ने की बनारस हादसे में मृतकों के परिजनों को 5 लाख की आर्थिक मदद की घोषणा की है। बनारस में कैंट स्टेशन के सामने निर्माणाधीन ओवर ब्रिज का एक हिस्सा गिरने से लोगों की मलबे के नीचे दबने से मौत हो गई थी मुख्यमंत्री ने घटना पर गहरा शोक व्यक्त कर मृतकों के परिजनों को 5-5 लाख रुपए तथा घायलों को 2-2 लाख रुपए की आर्थिक मदद की घोषणा की है। इसके अलावा उन्होंने प्रभावित हुए लोगों को तत्काल मदद करने के निर्देश दिए हैं। घटना की जांच के लिए मुख्यमंत्री ने वरिष्ठ अधिकारियों की एक टीम का गठन किया है, जो 48 घंटे में सभी बिन्दुओं पर जांच कर रिपोर्ट सौपेंगी।